Бертолт Брехт
Шивачът от Улм
Улм 1592

Превод от немски: Венцеслав Константинов, —

chitanka.info

„Отче, аз мога да летя —

Рече шивачът на попа, —

Ще литна като стрела!“

И се качи без уплаха

На високата църковна стряха

И там си привърза крила.

Попът продължи в здрача.

„Това са празни мечти!

Човекът не е птица

И никога не ще лети!“ —

Рече попът за шивача.

„Отче, преби се шивачът —

Рече тълпата на попа, —

Издъхна безумецът млад!

Крилата му се раздраха

И сега лежи, сиромаха,

На твърдия църковен площад.“

„Нека забият камбани!

Това бяха празни мечти!

Човекът не е птица

И никога не ще лети!“ —

Рече попът на всички миряни

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.